CELEX: 32022R0047
Language: da
Date: 2022-01-13 00:00:00
Title: Kommissionens gennemførelsesforordning (EU) 2022/47 af 13. januar 2022 om tilladelse til markedsføring af tørret bærpulp og urtete heraf af Coffea arabica L. og/eller Coffea canephora Pierre ex A. Froehner som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst)

14.1.2022   
               
               
                  DA
               
               
                  Den Europæiske Unions Tidende
               
               
                  L 9/29
               
            
         KOMMISSIONENS GENNEMFØRELSESFORORDNING (EU) 2022/47
         af 13. januar 2022
         om tilladelse til markedsføring af tørret bærpulp og urtete heraf af Coffea arabica L. og/eller Coffea canephora Pierre ex A. Froehner som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 15, stk. 4, og
         ud fra følgende betragtninger:
         
                     (1)
                  
                  
                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen. En traditionel fødevare fra et tredjeland er en ny fødevare som defineret i artikel 3, stk. 2, litra c), i forordning (EU) 2015/2283.
                  
               
                     (2)
                  
                  
                     Ved Kommissionens gennemførelsesforordning (EU) 2017/2468 (2) fastsættes administrative og videnskabelige krav til traditionelle fødevarer fra tredjelande.
                  
               
                     (3)
                  
                  
                     I medfør af artikel 8 i forordning (EU) 2015/2283 blev der ved Kommissionens gennemførelsesforordning (EU) 2017/2470 (3) fastsat en EU-liste over godkendte nye fødevarer.
                  
               
                     (4)
                  
                  
                     I henhold til artikel 15, stk. 4, i forordning (EU) 2015/2283 skal Kommissionen træffe beslutning om godkendelse og markedsføring i Unionen af en traditionel fødevare fra et tredjeland.
                  
               
                     (5)
                  
                  
                     Den 6. maj 2020 indgav virksomheden Societé de Produits Nestlé SA (»ansøgeren«) en anmeldelse til Kommissionen om, at den havde til hensigt at markedsføre tørret bærpulp og urtete heraf af Coffea arabica L. og Coffea canephora Pierre ex A. Froehner i Unionen som en traditionel fødevare fra et tredjeland, jf. artikel 14 i forordning (EU) 2015/2283. Ansøgeren anmodede om, at tørret bærpulp og urtete heraf af Coffea arabica L. og Coffea canephora Pierre ex A. Froehner kan anvendes som ingrediens i urtete (herunder drikkevarer, der er klar til drikke) og aromatiserede drikkevarer bestemt til den brede befolkning.
                  
               
                     (6)
                  
                  
                     Den 13. november 2020 indgav virksomheden Luigi Lavazza SpA (»ansøgeren«) en anmeldelse til Kommissionen om, at den havde til hensigt at markedsføre tørret bærpulp og urtete heraf af Coffea arabica L. og Coffea canephora Pierre ex A. Froehner i Unionen som en traditionel fødevare fra et tredjeland, jf. artikel 14 i forordning (EU) 2015/2283. Ansøgeren anmodede om, at tørret bærpulp og urtete heraf af Coffea arabica L. og Coffea canephora Pierre ex A. Froehner kan anvendes som ingrediens i urtete og aromatiserede drikkevarer bestemt til den brede befolkning.
                  
               
                     (7)
                  
                  
                     I henhold til artikel 7, stk. 2, i gennemførelsesforordning (EU) 2017/2468 anmodede Kommissionen ansøgerne om supplerende oplysninger vedrørende anmeldelsens gyldighed. Societé de Produits Nestlé SA fremsendte de ønskede oplysninger den 17. juli 2020, den 17. november 2020 og den 23. december 2020, mens Luigi Lavazza SpA fremsendte de ønskede oplysninger den 2. april 2021.
                  
               
                     (8)
                  
                  
                     De oplysninger, som ansøgerne har fremlagt, viser, at tørret bærpulp og urtete heraf af Coffea arabica L. og Coffea canephora Pierre ex A. Froehner har langvarig sikker anvendelse som fødevare i Yemen, Etiopien og Bolivia.
                  
               
                     (9)
                  
                  
                     I henhold til artikel 15, stk. 1, i forordning (EU) 2015/2283 fremsendte Kommissionen den 4. januar 2021 og den 6. april 2021 de gyldige anmeldelser til medlemsstaterne og til Den Europæiske Fødevaresikkerhedsautoritet (»autoriteten«).
                  
               
                     (10)
                  
                  
                     Hverken medlemsstaterne eller autoriteten indgav begrundede sikkerhedsrelaterede indsigelser mod markedsføringen i Unionen af tørret bærpulp og urtete heraf af Coffea arabica L. og Coffea canephora Pierre ex A. Froehner til Kommissionen inden for den i artikel 15, stk. 2, i forordning (EU) 2015/2283 fastsatte fire måneders periode.
                  
               
                     (11)
                  
                  
                     Den 27. maj 2021 offentliggjorde autoriteten rapporten med titlen »Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283« (4), baseret på anmeldelsen fra Société de Produits Nestlé SA.
                  
               
                     (12)
                  
                  
                     Den 2. september 2021 offentliggjorde autoriteten rapporten med titlen »Technical Report on the notification of dried cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283« (5), baseret på anmeldelsen fra Luigi Lavazza SpA.
                  
               
                     (13)
                  
                  
                     I disse rapporter konkluderede autoriteten, at de tilgængelige data om sammensætningen af og baggrunden for den foreslåede anvendelse af tørret bærpulp og urtete heraf af Coffea arabica L. og Coffea canephora Pierre ex A. Froehner ikke giver anledning til sikkerhedsmæssige betænkeligheder.
                  
               
                     (14)
                  
                  
                     Kommissionen bør derfor tillade markedsføring i Unionen af tørret bærpulp og urtete heraf af Coffea arabica L. og/eller Coffea canephora Pierre ex A. Froehner som en traditionel fødevare fra et tredjeland og ajourføre EU-listen over godkendte nye fødevarer i overensstemmelse hermed.
                  
               
                     (15)
                  
                  
                     Autoriteten bemærkede i sin udtalelse, at det ikke anbefales børn eller gravide eller ammende kvinder at indtage drikkevarer, der indeholder koffein, hvis koffeinindholdet overstiger 150 mg/l, jf. Europa-Parlamentets og Rådets forordning (EU) nr. 1169/2011 (6). Hvis det produkt, der indeholder den nye fødevare, indeholder mere end 150 mg/l koffein, bør det derfor mærkes for at informere forbrugerne korrekt om koffeinindholdet og om, at produktet ikke anbefales til børn, gravide og ammende kvinder.
                  
               
                     (16)
                  
                  
                     Kaffebærpulp, der markedsføres som sådan til tilberedning af urtete, bør mærkes for at informere forbrugerne ordentligt om tilberedningen af produktet.
                  
               
                     (17)
                  
                  
                     Gennemførelsesforordning (EU) 2017/2470 bør derfor ændres —
                  
               VEDTAGET DENNE FORORDNING:
         
            Artikel 1
            Tørret bærpulp og urtete heraf af Coffea arabica L. og/eller Coffea canephora Pierre ex A. Froehner, jf. bilaget til nærværende forordning, optages som en traditionel fødevare fra et tredjeland på EU-listen over godkendte nye fødevarer i gennemførelsesforordning (EU) 2017/2470.
            De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.
         
         
            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. januar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 327 af 11.12.2015, s. 1.
         
            (2)  Kommissionens gennemførelsesforordning (EU) 2017/2468 af 20. december 2017 om administrative og videnskabelige krav til traditionelle fødevarer fra tredjelande, jf. Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 55).
         
            (3)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).
         
            (4)  EFSA Supporting publications, https://doi.org/10.2903/sp.efsa.2021.EN-6657.
         
            (5)  EFSA Supporting publications, https://doi/10.2903/sp.efsa.2021.EN-6808.
         
            (6)  Europa-Parlamentets og Rådets forordning (EU) nr. 1169/2011 af 25. oktober 2011 om fødevareinformation til forbrugerne, om ændring af Europa-Parlamentets og Rådets forordning (EF) nr. 1924/2006 og (EF) nr. 1925/2006 og om ophævelse af Kommissionens direktiv 87/250/EØF, Rådets direktiv 90/496/EØF, Kommissionens direktiv 1999/10/EF, Europa-Parlamentets og Rådets direktiv 2000/13/EF, Kommissionens direktiv 2002/67/EF og 2008/5/EF og Kommissionens forordning (EF) nr. 608/2004 (EUT L 304 af 22.11.2011, s. 18).
      
      
         
            BILAG
            I bilaget til gennemførelsesforordning (EU) 2017/2470 foretages følgende ændringer:
            
                        1)
                     
                     
                        Følgende indsættes i tabel 1 (Godkendte nye fødevarer):
                        
                                    Godkendt ny fødevare
                                 
                                 
                                    Anvendelsesbetingelser for den nye fødevare
                                 
                                 
                                    Supplerende specifikke mærkningskrav
                                 
                                 
                                    Andre krav
                                 
                              
                                    »Tørret bærpulp og urtete heraf af Coffea arabica L. og/eller Coffea canephora Pierre ex A. Froehner (Traditionel fødevare fra et tredjeland)
                                 
                                 
                                    Specificeret fødevarekategori
                                 
                                 
                                    Maksimumsindhold
                                 
                                 
                                    Den nye fødevare betegnes »kaffebærpulp« og/eller »cascara (kaffebærpulp)« på mærkningen af de fødevarer, der indeholder den, og/eller »urtete af kaffebærpulp« og/eller »tørret urtete af kaffebærpulp«.
                                    Hvis det produkt, der indeholder den nye fødevare, indeholder mere end 150 mg koffein pr. liter (som sådan eller efter rekonstituering), skal det mærkes med følgende angivelse: »Højt koffeinindhold. Bør ikke indtages af børn, gravide eller ammende kvinder« i samme synsfelt som fødevarebetegnelsen efterfulgt af koffeinindholdet udtrykt i mg pr. 100 ml.
                                    Typiske urtetespræparater tilberedes med op til 6 g pulp af kaffebær pr. 100 ml varmt vand (> 75 °C). For kaffefrugtpulp, der markedsføres som sådan til tilberedning af urtete, bør forbrugeren have vejledning om tilberedningen.«
                                 
                                 
                                     
                                 
                              
                                    Tørret pulp af kaffebær af Coffea arabica L. og/eller Coffea canephora Pierre ex A. Froehner til tilberedning af urtete
                                 
                                 
                                     
                                 
                              
                                    Kaffe, kaffe- og cikorieekstrakter, pulverkaffe, te, urte- og frugtte, kaffeerstatninger, kaffeblandinger og instantblandinger til varme drikkevarer (og deres aromatiserede modstykker).
                                 
                                 
                                     
                                 
                              
                                    Aromatiserede og ikke-aromatiserede ikke-alkoholholdige drikkeklare drikkevarer
                                 
                                 
                                     
                                 
                              
                  
                        2)
                     
                     
                        Følgende indsættes i tabel 2 (Specifikationer):
                        
                                    Godkendt ny fødevare
                                 
                                 
                                    Specifikationer:
                                 
                              
                                    »Tørret bærpulp og urtete heraf af Coffea arabica L. og/eller Coffea canephora Pierre ex A. Froehner (Traditionel fødevare fra et tredjeland)
                                 
                                 
                                    
                                       Beskrivelse/definition:
                                    
                                    Den traditionelle fødevare består af tørret pulp af ubrændte kaffebær af Coffea arabica L. og/eller Coffea canephora Pierre ex A. Froehner (slægt: Coffea, familie: Rubiaceae) og urtete heraf. Urteteen kan anvendes som sådan eller koncentreres eller tørres.
                                    Modne kaffebær indsamles, hvorefter kaffebønnerne fjernes mekanisk, før eller efter en tørringsproces, så der tilbage er den tørrede pulp af kaffebær, som kan formales til et pulver.
                                    Den udskilte pulp af kaffebær kaldes også »cascara« fra spansk »cáscara«, dvs. »skal«.
                                    Normalt tilberedes urteteen ved at blande op til 6 g cascarapulp eller -skaller i 100 ml varmt vand (> 75 °C) i nogle få minutter og derefter hælde det gennem et filter eller ved hjælp af tilsvarende mængder tørret urtete eller instantpulver.
                                    
                                       Sammensætningen af tørret pulp af kaffebær:
                                    
                                    
                                                 
                                             
                                             
                                                Vand: < 18 %
                                             
                                          
                                                 
                                             
                                             
                                                Vandaktivitet (aw): ≤ 0,65
                                             
                                          
                                                 
                                             
                                             
                                                Aske: < 10,4 % (tørstof)
                                             
                                          
                                                 
                                             
                                             
                                                Proteinindhold: < 15 % (tørstof)
                                             
                                          
                                                 
                                             
                                             
                                                Fedt: < 5 % (tørstof)
                                             
                                          
                                                 
                                             
                                             
                                                Kulhydrater: < 85 % (tørstof)
                                             
                                          
                                       Mikrobiologiske kriterier:
                                    
                                    
                                                 
                                             
                                             
                                                Aerobt kimtal: < 104 CFU/g
                                             
                                          
                                                 
                                             
                                             
                                                Antal gær- og skimmelsvampe i alt: < 100 CFU/g
                                             
                                          
                                                 
                                             
                                             
                                                Enterobakterier: < 50 CFU/g
                                             
                                          
                                                 
                                             
                                             
                                                
                                                   Salmonella: Ingen i 25 g
                                             
                                          
                                                 
                                             
                                             
                                                
                                                   Bacillus cereus: < 100 CFU/g
                                             
                                          
                                       Mykotoksiner:
                                    
                                    
                                                 
                                             
                                             
                                                Ochratoksin A: < 5,0 μg/kg
                                             
                                          
                                                 
                                             
                                             
                                                Aflatoksin B1: < 2,0 μg/kg
                                             
                                          
                                                 
                                             
                                             
                                                Aflatoksin B1, B2, G1, G2 (som sum): < 4,0 μg/kg
                                             
                                          
                                       Tungmetaller:
                                    
                                    
                                                 
                                             
                                             
                                                Cadmium (Cd): < 0,05 mg/kg
                                             
                                          
                                                 
                                             
                                             
                                                Bly (Pb): < 1,0 mg/kg
                                             
                                          
                                                 
                                             
                                             
                                                Kobber: ≤ 50 mg/kg
                                             
                                          
                                                 
                                             
                                             
                                                Kviksølv: ≤ 0,02 mg/kg
                                             
                                          
                                                 
                                             
                                             
                                                Arsen: ≤ 0,2 mg/kg
                                             
                                          
                                       Urenheder:
                                    
                                    
                                                 
                                             
                                             
                                                Benzo(a)pyren: < 10,0 μg/kg
                                             
                                          
                                                 
                                             
                                             
                                                Summen af benzo(a)pyren, benz(a)anthracen, benzo(b)fluoranthen og chrysen: < 50,0 μg/kg
                                             
                                          
                                       Pesticider:
                                    
                                    Pesticidindholdet i den traditionelle fødevare skal overholde de grænseværdier, der er fastsat i forordning (EF) nr. 396/2005 for »0639000« vedrørende »Urteudtræk fra andre dele af planten«.
                                    CFU: Kolonidannende enheder (Colony Forming Units).
                                    DM: Tørstof«